**Marc-Vivien Foé**| Asmeniniai duomenys |
| --- |
| **Pilnas vardas** | Marc-Vivien Foé |
| Gimimo data | 1975 m. gegužės 1 d. |
| Gimimo vieta | Jaundė, Kamerūnas |
| Mirties data | 2003 m. birželio 26 d. (28 metai) |
| Mirties vieta | Lionas, Prancūzija |
| Ūgis | 1,88 m |
| Klubai |
| Dabar žaidžia |  |
| **Pozicija** | saugas |
| Jaunimo klubai |
|  | Union Garoua |
| Profesionalūs klubai\* |
| 1991–1994 1994–19991999–20002000–2003 2002–2003 | Canon Yaoundé LensWest Ham UnitedLyon → Manchester City *(skol.)* | 85 0(11)38 00(1)43 00(3)35 00(9) |
| Nacionalinė komanda\*\* |
| 1993–2003 | Kamerūnas Kamerūnas | 64 0(8) |
| 
\*\* Nacionalinės komandos pasirodymų irįvarčių duomenys {{{ntupdate}}}. |

**Markas-Vivjenas Foė** (*Marc-Vivien Foé*; 1975 m. gegužės 1 d. – 2003 m. birželio 26 d.) – Kamerūno futbolininkas, rungtyniavęs saugo pozicijoje.

Karjera
-------

Gimė Jaundėje. Rungtyniavo antrosios lygos klube „Union Garoua", o 1991 m. kaip profesionalas debiutavo „Canon Yaoundé" klube. Su juo 1993 m. laimėjo Kamerūno taurę. Tais pačiais metais žaidėjas debiutavo Kamerūno rinktinėje, o 1994 m. su ja dalyvavo pasaulio čempionate. Po jo Markas-Vivjenas Foė gavo pasiūlymą rungtyniauti Prancūzijos klube „RC Lens". Su juo 1998 m. laimėjo *Ligue 1* čempionatą. Vėliau praleido sezoną Anglijoje, „West Ham United" klube, bet kitais metais grįžo į Prancūziją ir rungtyniavo už „Olympique Lyonnais". Sezono pradžią praleido, nes sirgo maliarija, bet vėliau grįžo į rikiuotę ir padėjo klubui laimėti šalies čempionatą. Markas Foė už 550 tūkst. svarų sezonui paskolintas „Manchester City" klubui, kur buvo pagrindinės sudėties žaidėjas.

Rinktinė
--------

2003 m. Markas-Vivjenas Foė su Kamerūno rinktine, tuometine Afrikos čempione, dalyvavo FIFA Konfederacijų taurės turnyre Prancūzijoje. Pusfinalio varžybose prieš Kolumbiją, vykusiose *Stade de Gerland* stadione Lione, 72-ą rungtynių minutę žaidėjas sukniubo aikštės viduryje. Medikai bandė žaidėją gaivinti, jis buvo išgabentas į ligoninę, bet netrukus mirė. Nustatyta mirties priežastis – hipertrofinė kardiomiopatija. Žaidėjo mirtis sulaukė didelio atgarsio futbolo pasaulyje – tūkstančiai „Manchester City" ir „Olympique Lyonnais" sirgalių dalyvavo žaidėjo pagerbime, jam skirtos atminimo lentos Mančesteryje, Lanse, Kamerūne Foė surengtos valstybinės laidotuvės.

Laimėjimai
----------

* Kamerūno futbolo taurė: 2003 m.
* Ligue 1: 1997–98, 2001–02 m.
* Afrikos Tautų taurė: 2000, 2002 m.

Dalyvavimas čempionatuose
-------------------------

| Čempionatas | Rinktinės vieta | Sužaidė rungtynių | Įvarčiai | 0Geltonos kortelės0 | 0Raudona kortelė už 2 geltonas0 | 0Tiesioginė raudona kortelė0 |
| --- | --- | --- | --- | --- | --- | --- |
| **Pasaulio čempionatai** |
| JAV 1994 | I etapas | 3 | 0 | 0 | 0 | 0 |
| Korėja-Japonija 2002 | I etapas | 3 | 0 | 1 | 0 | 0 |
| **Žemyno čempionatai** |
| Pietų Afrika 1996 | I etapas | 3 | 0 | 2 | 0 | 0 |
| Burkina Fasas 1998 | ketvirtfinalis | 3 | 0 | 2 | 0 | 0 |
| Gana-Nigerija 2000 | 1 vieta | 6 | 2 | 1 | 0 | 0 |
| Malis 2002 | 1 vieta | 6 | 1 | 1 | 0 | 0 |

Šaltiniai
---------

1. ↑  Marc-Vivien Foé profilis svetainėje National-Football-Teams.com

Nuorodos
--------

* Videoreportažas apie M. V. Foė mirtį